alexandrainst/scandi-wiki huggingface dataset:
Master of science

Master of science (M.Sc. eller MS) er en tittel og akademisk grad som først ble tatt i bruk i England, men som nå brukes i flere land, inkludert Norge. Graden ble i utgangspunktet gitt for studier i naturvitenskapelige fag, men benyttes nå for mange studieprogrammer uavhengig av fagtilhørighet. Et studieprogram som gir Master of science-graden krever som regel ett til to års studier utover bachelorutdanning og kan innebære at man skriver en lengre forskningsbasert avhandling.

Norge 
I Norge er Master of science ofte den offisielle oversettelsen av tittelen for mastergrader i teknologi eller naturvitenskap. Det var også tidligere vanlig for de med sivilingeniør, cand.scient. og tilsvarende høyere grad å oversette disse til Master of science selv om dette var uoffisielt. I dag er dette problematisk, da mastergraden siden innføring av kvalitetsreformen har vært beskyttet og det da kreves at man har fått sin tidligere utdannelse godkjent som minst likeverdig for å bruke tittelen.

Master of science in business brukes ved oversettelse av beskyttet tittel Siviløkonom.

Se også
 Master of arts

Referanser 

Mastergrader
Engelske ord og uttrykk
The Organ

The Organ var et canadisk indie pop band som ble stiftet i 2001 i Vancouver, Britisk Columbia. Bandet ble oppløst 7. desember 2006.

Canadiske musikkgrupper
Band etablert i 2001
Opphør i 2006
2001 i Canada
2006 i Canada
James Fenimore Cooper

James Fenimore Cooper (født 15. september 1789, død 14. september 1851) var en produktiv og populær amerikansk forfatter på begynnelsen av 1800-tallet. Han huskes primært som en romanforfatter som skrev en lang rekke sjøfortellinger og den historiske romantrilogien Lærstrømpe, som omhandlet nybyggeren Natty Bumppo. Blant hans mest kjente verker er romanen Den siste mohikaner, som av mange blir ansett som hans største bragd.

Referanser

Eksterne lenker 
 
 
 
 

Personer fra Burlington County i New Jersey
Forfattere fra USA
Hotel Bristol (Oslo)

Hotel Bristol er et hotell i Kristian IVs gate 7 i sentrum av Oslo. Det ble etablert i 1916 av den danske hotellmannen Waldemar Jensen, som hadde arbeidet som hovmester
på Grand Hotel i Oslo.

Selve bygningen ble tegnet av Finn Rahn, og hotellet åpnet i 1920. Hotellet var særlig kjent for Den Mauriske Hall som Rahn hadde fått inspirasjon til under opphold i Marokko.

I 1960 ble hotellet utvidet med et tilbygg av F.S. Platou, og på midten av 1970-tallet ble det overtatt av Olav Thon. Thon-gruppen eier også et hotell ved Torgallmenningen i Bergen med samme navn.

Annet 
I 1939 ble Oslorapporten skrevet av Hans Ferdinand Mayer under hans opphold på hotellet.

Referanser

Eksterne lenker
 

Bristol
Etableringer i 1916
Kulturminner i Sentrum (Oslo)
Thon Hotels
Byggverk fullført i 1920
Sphere of Thousand Sunsets

Sphere of Thousand Sunsets (utgitt 2006) er en demo og senere debutalbumet til det tyske symfonisk black metal / gotisk metal-bandet Sariola.

Sporliste
 «Fluvia Tenebra»
 «Divina Asphodelia»
 «Pale Violet Scale»
 «Melissa by Candlelight»
 «The Sphere of Thousand Sunsets»
 «A Madame la Comtesse D'Agoult»
 «Decembre's Eve of Sorrow»
 «Her Flying»
 «Julia»
 «Hope Lies Bleeding»
 «Lena»
 «In Starlight and in Dusk»

Kilder 
The Sphere of Thousand Sunsets hos Encyclopaedia Metallum
Sphere of Thousand Sunsets hos Encyclopaedia Metallum

Black metal-album
Tyske musikkalbum
Debutalbum fra 2006
Harrodsburg

Harrodsburg er en by og fylkessete i Mercer County, Kentucky, USA. Ved folketellingen i 2000 var det 8 014 innbyggere i byen, som har et flateinnhold på 13,7 km². Harrodsburg er Kentuckys eldste by.

Historie 
Harrodsburg ble grunnlagt i 1774 av James Harrod, og ble til å begynne med kalt Harrod's Town eller Harrodstown. Bosetningen ble forlatt som følge av angrep fra indianere i Dunmores krig samme år, men ble igjen bosatt i 1775, nominelt som en del av den foreslåtte kolonien Transylvania. Harrodsburg var åsted for mange kamper mot indianere under den amerikanske uavhengighetskrigen.

Eksterne lenker 
 
  Innbyggertall 2010 - 2019 – United States Census Bureau
 Harrodsburg/Mercer County Tourist Commission
 Mercer County Chamber of Commerce
 Harrodsburg First, Inc. 
 Kentucky Webcam

Byer i Mercer County i Kentucky
Byer i Kentucky
Unionen India

Unionen India, noen ganger kjent som Dominionen India, var en uavhengig stat som eksisterte mellom 15. august 1947 og 26. januar 1950.

Da det britiske styret i India tok slutt i 1947, ble det opprettet to dominioner som skulle erstatte det: Unionen India og Dominionen Pakistan. Disse statene ble opprettet gjennom den indiske uavhengighetserklæringen i 1947 og sanksjonert av det britiske parlamentet, og de eksisterte frem til innføringen av konstitusjoner i hvert av landene. I Indias tilfelle skjedde dette 26. januar 1950 da Republikken India ble født. 

I dominionfasen forble den britiske monarken som statsoverhode i begge land, og monarken var representert i hver av dem av en generalguvernør. Disse generalguvernørene fikk ikke tittelen «visekonge» som vanen var før uavhengigheten. To generalguvernører hadde embetet i India i denne perioden:
Louis Mountbatten, 1. jarl Mountbatten av Burma (1947–1948)
Chakravarti Rajagopalachari (1948–1950)

Jawaharlal Nehru hadde embetet som statsminister (og regjeringssjef) i Unionen India i denne perioden.

Delingen av India
Siden britene gav uavhengighet til sine dominioner i India i midten av august 1947, sluttet de to statene seg til Samveldet av nasjoner. Delingen av India etterlot Punjab og Bengal, to av de største provinsene, delt mellom India og Pakistan. I den første tiden etter uavhengigheten migrerte millioner av mennesker over den nye grensen, og mer enn 100 000 døde i strømmen av voldeligheter. Delingen resulterte i spenninger knyttet til Kashmir som førte til den indisk-pakistanske krig i 1947.

Indias historie
Historiske stater og riker i Sør-Asia
Stater og territorier etablert i 1947
Stater og territorier opphørt i 1950
Tagged

Tagged er et nettsamfunn grunnlagt av de to Harvard elevene Greg Tseng og Johann Schleier-Smith. Tagged ble lansert i oktober 2004 av Tagged Inc. som er privateid. 

Målgruppen til nettsiden var i utgangspunktet amerikansk ungdom, spesielt high school studenter, men har siden åpnet for brukere i hele verden fra 13 år og oppover.

Siden tilrettelegger for at brukerne kan lage profiler, sende meldinger, gi kommentarer, «poste» artikler, status, søke bilder, se videoer, spille spill, gi «gaver», chatte og å utvikle sitt sosiale nettverk. 

I juli 2008 hevder nettsiden å ha 70 millioner registrerte brukere, noe som gjør nettsamfunnet til et av verdens største.

Referanser

Eksterne lenker 
 

Nettsamfunn
Nettsteder
Kenneth Moore

Kenneth Strath «Ken» Moore (født 17. februar 1910 i Balcarres i Saskatchewan, død 8. desember 1981 i Winnipeg i Manitoba) var en canadisk ishockeyspiller som deltok under vinter-OL 1932 i Lake Placid.

Moore ble olympisk- og verdensmester i ishockey under vinter-OL 1932 i Lake Placid. Han spilte på Winnipeg Hockey Club som representerte Canada under OL-turneringen. Det canadiske laget vant ishockeyturneringen som besto av fire lag og alle lagene møttes to ganger. Det var to meget jevne kamper mellom USA og Canada, den første vant Canada med 2-1 etter forlengning og den andre sluttet uavgjort 2-2. Canada vant sitt fjerde strake olympiske gull i ishockey foran USA sølv og Tyskland bronse. Den fjerde olympiske turneringen i ishockey var også det sjette verdensmesterskapet i ishockey. Spillerne på Canadas OL-lag var Moore, William Cockburn, Clifford Crowley, Albert Duncanson, George Garbutt, Victor Lindquist, Roy Hinkel, Norman Malloy, Walter Monson, Romeo Rivers, Harold Simpson, Hugh Sutherland, Stanley Wagner og Aliston Wise. Moore spilte en kamp og scoret et mål.

Moore spilte også baseball, lacrosse, rugby, og basketball på høyt nasjonalt nivå.

OL-medaljer 
  1932  Lake Placid - Gull  i ishockey  Canada

VM-medaljer 
  1932  Lake Placid - Gull  i ishockey  Canada

Referanser

Eksterne lenker 
 

Canadiske ishockeyspillere
Canadiske basketballspillere
Canadiske lacrossespillere
Canadiske rugbyspillere
Canadiske baseballspillere
Olympiske mestere for Canada
Medaljevinnere under Vinter-OL 1932
Deltakere for Canada under Vinter-OL 1932
Ishockeyspillere under Vinter-OL 1932
Personer fra Saskatchewan
Fødsler i 1910
Dødsfall i 1981
Olympiske medaljevinnere i ishockey
Rolf Teigen

Rolf Teigen (født 30. januar 1972 i Kristiansand) er en norsk fotballtrener som er landslagstrener for Norges G19-landslag i fotball.

Teigen kom til Bryne FK 1. november 2007. I de obligatoriske seriekampene fikk han 10 seire, 9 uavgjort, og 19 tap som sjef. Den 19. mai 2009 ga klubben en pressemelding hvor Teigen og hans assistent Mathias Haugaasen hadde blitt oppsagt.

Han har tidligere vært trener fem sesonger i Groruddalen Ballklubb. Der førte han laget fra bunnen av 3. divisjon til toppen av 2. divisjon. Teigen har også en fortid som spiller og trener i FK Vigør.

Teigen er ansatt hos Norsk Toppfotballsenter og begynte allerede under VM i Sør-Afrika 2010 sin analyse av Portugal med tanke på de kommende kvalifiseringskampene mot stjernegalleriet høsten 2010 og.

Referanser

Eksterne lenker 
 

Norske fotballspillere
Norske fotballtrenere
Fotballtrenere for Bryne FK
Fotballspillere for FK Vigør
Personer fra Kristiansand kommune
Fødsler i 1972
Edward Schultheiss

Edward Tobias Schultheiss (født 13. september 1976) er en norsk skuespiller fra Drammen. Han er blant annet kjent som rollen Kim i TV-serien Himmelblå. 

Han har hatt flere roller på norsk fjernsyn og film siden tv-debuten i 2000. I 2014 spilte han i krimkomedien Jakten på Berlusconi, og i 2016 spilte han hovedrollen i flere reklamefilmer for mobiltelefonileverandøren Talkmore. I 2020 spilte Schultheiss rollen som Nick i Netflix-serien Hjem til jul 2.  

Schultheiss har også deltatt i flere realityprogrammer og tv-konkurranser. Våren 2010 var han deltaker i innslaget Camp Senkveld i TV 2-programmet Senkveld med Thomas og Harald. Vinteren 2021 deltok han i sesong 2 av TV 2-konkurransen Kompani Lauritzen.

Annet 
I 2010 kjøpte Schultheiss en pølsekiosk på Lunde i daværende Telemark fylke, men solgte den i 2012 for å konsentrere seg om skuespillerkarrieren. Schultheiss startet i 2010-årene utdanning som ambulansearbeider, og gikk senere over til å jobbe som pasienttransportbetjent for pasientreiser (Hvite ambulanser).

Filmografi

Spillefilmer og TV-serier 
 2000: Ca. lykkelig (TV-serie) – Ole
 2002: Folk flest bor i Kina – Finn
 2003: Buddy – Frode
 2003: Ushi (TV-serie)
 2005: Ran (TV-serie) – Max
 2006: Trigger – ung slakter
 2006: Sønner – Jørgen
 2008: Tørt og kjølig  – Lars
 2008: Himmelblå (TV-serie) – Kim
 2010: Asfaltenglene – Sverre
 2012: Blekkulf (animert TV-serie) – Haiald
 2012: Julekongen (TV-serie) – Ante
 2012:  Lilyhammer (TV-serie) – Fengselsinnsatt Emil
 2013: Jakten på Berlusconi (film) – Bjarte Lem
 2018: Vann over ild
 2020: Hjem til jul 2 (TV-serie) – Nick

Reality-TV 
 2021: Kompani Lauritzen – sesong 2

Referanser

Eksterne lenker 
 
 Edward Schultheiss hos Filmweb
 Edward Schultheiss – Filmfront
 Aftenposten – Kjipt å gå på trygd

Norske skuespillere
Personer fra Drammen kommune
Orovilledemningen

Orovilledemningen er en demning som danner en kunstig innsjø i elven Feather River i Butte County (California) i USA. Jordfyllingsdemningen er 235 meter høy og 2 317 meter lang. 

Innsjøen som demmes opp er Lake Oroville på 64 km². Installert kapasitet i vannkraftproduksjonen er 780 MW som utnyttes i Edward C. Hyatt vannkraftverk. Anlegget var ferdig i 1968. Det ligger ved foten av Sierra Nevada, hvor det bidrar til å forebygge flom. Anlegget forsyner også Midt- og Sør-California med drikkevann.

Dammen har to flomløp, et hovedflomløp som er kontrollert med luker og et nødoverløp som består av et flere hundre meter bredt område der damtoppen er senket. Begge flomløpene er plassert på en sidedam adskilt fra hoveddammen av en naturlig høyde.

2017 Svikt i flomløpet  

I februar 2017 ble nærmere  mennesker fra området nedenfor demningen evakuert i frykt for at deler av dammen skulle kollapse etter at det oppstod skader på begge flomløpene.
Den 7. februar ble det oppdaget store erosjonsskader på det ordinære flomløpet. Grunnet en periode med mye nedbør, måtte man å benytte seg av det ødelagte hovedflomløpet og registrerte at skadene ble større. For å unngå at videre erosjon kunne true lukehuset og viktige kraftlinjer valgte man, den 10. februar,  å redusere vannføringen i flomløpet slik at nivået i magasinet steg opp mot toppen av nødoverløpet. Samtidig ble trær og andre objekter fjernet og nødoverløpet ble forberedt for første gang i dammens historie. I 8-tiden (lokal tid) den 11. februar begynte vannet å renne over nødoverløpet.

Dagen etter, 12. februar, ble det klart at det var omfattende erosjon i jordskråningen nedenfor nødoverløpet og at hele sidedammen var truet. En kollaps av sidedammen ville slippe ut 9 m av magasinet. Evakuering av  innbyggere ble igangsatt og man åpnet lukene i det skadde hovedflomløpet og dermed begynte senkingen av nivået i magasinet slik at nødoverløpet ble tørrlagt. I 20-tiden (lokal tid) var nødoverløpet tørrlagt og man satte raskt i gang reparasjonsarbeider på nødoverløpet.

Referanser

Demninger i USA
Kraftverk i California
Kraftverk etablert i 1968
1968 i USA
Drikkevannsreservoarer
Butte County (California)
Cochitidemningen

Cochitidemningen er en jordfyllingsdemning som danner en kunstig innsjø i Rio Grande i Sandoval County i New Mexico, USA. Den lgger om lag 80 km nord for Albuquerque. Det er Hæren som vedlikeholder denne demningen og flere andre på Rio Grande. Demningen er 77 meter høy og 8.852 meter lang. Selve jordfyllingen har et volum på 50,2 mill m³, som er blant de 15 største i verden.

Innsjøen som demmes opp er Cochiti Lake på 62 mill m³, som er viktig for rekreasjon i den tørre og nedbørfattige staten New Mexico. Det er ikke installert kapasitet for vannkraftproduksjonen, formålet med dammen er flomkontroll, drikkevann og rekreasjon. 

Anlegget var ferdig i 1973 men ble arbeidet startet i 1965. Det oversvømmet områder som tilhørte Pueblo-indianerne av Cochiti-stammen, og i 2001 vant de en erstatningssak for amerikanske domstoler.

Demninger i USA
Byggverk i New Mexico
Drikkevannsreservoarer
Sandoval County
Edgar Brenchley

Edgar «Chirp» Brenchley (født 10. februar 1912 i Sittingbourne i England, død mars 1975 i Canada) var en britisk ishockeyspiller som deltok i de olympiske leker 1936 i Garmisch-Partenkirchen og 1948 i London.

Familien emigrerte til Niagara Falls i Ontario da han var barn, og Brenchley lærte seg å spille ishockey.

Brenchley ble olympisk- og verdensmester i ishockey under vinter-OL 1936 i Garmisch-Partenkirchen. Han spilte på det britiske laget som vant ishockeyturneringen foran Canada og USA. Storbritannia la grunnen til OL-gullet da de i sin semifinalegruppe beseiret Canada med 2-1. Resultat tok de med seg til finalerunden som besto av fire lag. Storbritannia slo Tsjekkoslovakia med 5-0 og de spilte uavgjort 0-0 i siste kampen mot USA og var dermed olympiske og verdensmestere i ishockey for første og eneste gang. Den femte olympiske turneringen i ishockey var også det tiende verdensmesterskapet og det tjueførste europamesterskapet i ishockey. Spillerne på det britiske laget var Brenchley, James Chappell, Alexander Archer, James Borland, John Coward, Gordon Dailley, John Davey, Carl Erhardt, James Foster, John Kilpatrick, Archibald Stinchcombe og Robert Wyman. Brenchley spilte alle sju kampene og han scoret det eneste målet i kampen mot Sverige 1-0 og det avgjørende 2-1 målet mot Canada da det kun var 90 sekunder igjen av kampen.

OL-medaljer 
 1936  Garmisch-Partenkirchen -  Gull  i ishockey (Storbritannia)

EM og VM-medaljer 
 VM 1936  Garmisch-Partenkirchen -  Gull  i ishockey (Storbritannia) 
 VM 1937  London -  Sølv  i ishockey (Storbritannia)
 EM 1936  Garmisch-Partenkirchen -  Gull  i ishockey (Storbritannia) 
 EM 1937  London -  Gull  i ishockey (Storbritannia)

Referanser

Eksterne lenker 
 

Britiske ishockeyspillere
Olympiske mestere for Storbritannia
Deltakere for Storbritannia under Vinter-OL 1936
Ishockeyspillere under Vinter-OL 1936
Personer fra distriktet Swale
Olympiske medaljevinnere i ishockey
Diamond Valley Lake-demningen

Diamond Valley Lake-demningen er egentlig flere jord-/steinfyllingsdammer som danner en kunstig innsjø – Diamond Valley Lake i det sørlige California, USA. Den ligger ikke langt øst for Los Angeles. Selve jordfyllingen har et volum på 84,5 mill m³, som er den 5. største i verden og den nest største demningskonstruksjonen i USA.

Innsjøen som demmes opp er på 1 mill m³ og arealet 18 km², og er viktig for rekreasjon i denne tørre og nedbørfattige delen av California. Det er ikke installert kapasitet for vannkraftproduksjonen, formålet med dammen er drikkevann og rekreasjon. Anlegget var ferdig i 2000.

Referanser

Demninger i USA
Byggverk i California
Drikkevannsreservoarer
Miscodera arctica

Miscodera arctica er en bille og den eneste i slekten Miscodera, i delgruppen (underfamilien) sandgravere (Broscinae) i familiegruppen løpebiller.

Utbredelse  
Miscodera arctica er vanlig og utbredt i hele Europa, østover til Japan. Den finnes i Nord-Amerika.

Utseende 
Miscodera arctica er under 8 millimeter lang og har metallglans.  Brystskjoldet (pronotum) er adskilt fra dekkvingene av en tydelig innsnøring (hals).

Levevis 
Miscodera arctica er en nordlig art. Den er ganske vanlig og finnes i tilknytning til skog og på fjellet. Sjeldent kan den finnes på lyngmarker. Larvene lever som predatore. 

Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Litteratur 
 Bertram G. Rye. 1908. Biller I. Løpebiller. Danmarks Fauna Bind 3. G.E.C. GAD, København.

Eksterne lenker 
 
 Miscodera arctica - Ground Beetles of Ireland
 Miscodera arctica – Database Carabidae of the World – engelskspråklig
 Sandgravere – Tree of Life (Nebriinae, Carabidae) engelskspråklig
 Norsk Entomologisk forening 

Sandgravere
Biller formelt beskrevet i 1798
Børsteløper

Børsteløper er en av billene i delgruppen (underfamilien) børsteløpere (Loricerinae) i familiegruppen løpebiller.

Utbredelse 
Børsteløper er vanlig og utbredt i Europa, østover til Mongolia.

Utseende 
Børsteløper er mellom 6-8,5 millimeter lang.  Antennens andre til sjette ledd med lange børster (stive hår) som er dobbelt så lange som andre leddets lengde. Dette skiller denne slekten fra resten av løpebillene.  Kroppen har messingglans.  Hver av dekkvingene har 12 lengdestrimler.

Levevis 
Børsteløper  finnes på steder med litt skygge og fuktighet. Larvene lever som rovdyr. 

Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Eksterne lenker 
 
 Loricera pilicornis - Ground Beetles of Ireland
 Loricera pilicornis – Database Carabidae of the World – engelskspråklig
 Loricerini – Tree of Life (Carabidae) – engelskspråklig
 Norsk Entomologisk forening 

Børsteløpere
Biller formelt beskrevet i 1775
Institut Taberd

Institut Taberd var en katolsk pikeskole, grunnlagt i Saigon i Vietnam i 1874 (noen kilder mener 1875). Den ble grunnlagt av den franske viseadmiral Jules Krantz og drevet av skoleordenen De kristne skolebrødre, og var opprinnelig beregnet på fransk-vietnamesere (mestiser). Etterhvert ble den åpnet for den vietnamesiske elite generelt.

Skolen var oppkalt etter den franske misjonsbiskop Jean-Louis Taberd, som var apostolisk vikar for Cochinkina fra 1827 til 1840, og som hadde gjort en viktig innsats for vietnamesisk skriftspråk. 

Inatituttet var bare en av en rekke skoler i Vietnam som ble oppkalt etter denne biskopen.
 
Katolske utdanningsinstitusjoner
Vietnam
Utdanningsinstitusjoner etablert i 1874
1874 i Asia
Sybil Bauer

Sybil Bauer (født 18. september 1903 i Chicago i Illinois, død 31. januar 1927) var en amerikansk svømmer som deltok i de olympiske leker 1924 i Paris. Hennes foreldre var innvandrere fra Norge, Johanna og Carl Bauer.

Bauer ble olympisk mester i svømming under OL 1924 i Paris. Hun vant 100 meter rygg med tiden 1.23,2, ny olympisk rekord og fire sekunder raskere enn sølvvinneren Phyllis Harding fra Storbritannia. I perioden 1921 til 1926 satte hun tjuetre verdensrekorder. Hun døde av kreft kun 23 år gammel.

Hun var forlovet med den fremtidige tv-stjernen Ed Sullivan.

OL-medaljer 
 1924  Paris -  Gull  i svømming, 100 meter rygg  USA

Referanser

Eksterne lenker 
 

Svømmere fra USA
Medaljevinnere under Sommer-OL 1924
Deltakere for USA under Sommer-OL 1924
Svømmere under Sommer-OL 1924
Olympiske mestere for USA
Personer fra Chicago
Fødsler i 1903
Dødsfall i 1927
Olympiske medaljevinnere i svømming
Francis Hunter

Francis «Frank» Townsend Hunter (født 28. juni 1894 i New York, død 2. desember  1981 i Palm Beach i Florida)   var en amerikansk tennisspiller som deltok i de olympiske leker 1924 i Paris.

Hunter ble olympisk mester i tennis under OL 1924 i Paris. Han vant  doubleturneringen sammen med Vincent Richards.

OL-medaljer 
 1924  Paris -  Gull i tennis, double herrer (sammen med Vincent Richards)  USA

Referanser

Eksterne lenker 
 

Tennisspillere fra USA
Olympiske mestere for USA
Medaljevinnere under Sommer-OL 1924
Deltakere for USA under Sommer-OL 1924
Tennisspillere under Sommer-OL 1924
Personer fra New York City
Fødsler i 1894
Dødsfall i 1981
Alumni fra Cornell University
CVC Capital Partners

CVC Capital Partners er et av verdens største investeringsselskaper, med samlede verdier på 46 milliarder dollar (2007). Selskapets virksomhet omhandler i all vesentlighet såkalt private equity, og siden oppstarten i 1981 er det gjort over 250 investeringer. CVC Capital Partners har 18 filialer i Europa, Asia og USA.

Større investeringer
 Pilot Travel Centers
 Formula One Group
 Samsonite
 The Automobile Association
 Post Danmark
 PBL Media

Eksterne lenker
 

Investeringsselskaper
Richard Callaway

Richard Callaway (født 14. juni 1717, død 8. mars 1780) var en tidlig amerikansk nybygger i det som dag er delstaten Kentucky i USA. Sammen med Daniel Boone deltok han i 1775 med å lage Wilderness Road inn til det sentrale Kentucky, og ble dermed en av grunnleggerne av Boonesborough. Han deltok også i organiseringen knyttet til den kortlevde kolonien Transylvania.

Se også 
 Tilfangetakelsen og redningen av Jemima Boone

Personer fra Caroline County i Virginia
Oppdagere fra USA
Fødsler i 1717
Dødsfall i 1780
Conservapedia

Conservapedia er et politisk og religiøst kontrollert, wikibasert internettleksikon skrevet på engelsk. Artiklene i leksikonet er skrevet ut fra et høyreorientert, sosial-, kristen- og USA-konservativt ståsted. 

Conservapedia ble startet i USA i 2006 av advokat og historielærer Andrew Schlafly (født 1961), sønn av Phyllis Schlafly, en konservativ aktivist som grunnla Eagle Forum som organisasjon for tradisjonelt kristne familieverdier i 1972. Schlafly har forklart at han startet Conservapedia fordi han anså at Wikipedia hadde en liberal, antikristen og antiamerikansk slagside.

Conservapedia formidler blant annet sterke anklager mot ateisme, homofili, feminisme,  utviklingslæren, relativitetsteorien, Det demokratiske partiet i USA og tidligere president Barack Obama. Både liberale og konservative politikere og debattanter i USA har kritisert nettstedet for ideologisk forutinntatthet og unøyaktig og uriktig informasjon.

Referanser

Eksterne lenker 
 

Engelskspråklige oppslagsverk
Nettsteder
Teleskopord
Etableringer i 2006
Nettleksika